*Par iepirkumu procedūras “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi elektroniskā pasta vēstuli ar lūgumu sniegt atbildes uz jautājumu par atklāta konkursa “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (ID Nr. RS 2024/70) (turpmāk Atklāts konkurss) nolikuma prasībām.

**Jautājums:**

Vēlamies precizēt arī iepirkuma “M1, N1 kategorijas transportlīdzekļu un specializēto N1 kategorijas transportlīdzekļu piegāde un tehniskā apkope” (identifikācijas Nr. RS/2024/70) tehniskās specifikācijas prasību Nr. 1.4  iepirkuma 6. daļā saistībā ar jumta reliņiem. Vai par atbilstošu nolikuma prasībām tiks uzskatīts arī risinājums, kad uz automobiļa kabīnes jumta tiek uzstādīti šķērsstieņi, kas tiek stiprināti durvju ailēs, attiecīgi tas ļaus mainīt to novietojumu pozīciju un tie būs vienā līmenī ar šķērsstieņiem, kas stiprinās uz kravas kastes būdas?

|  |  |
| --- | --- |
| **1.4. Papildus aprīkojums automašīnai** |  |
|   | Kravas būda izgatavota stiklašķiedras vai līdzīga materiāla |
|   | Uz automašīnas un kravas būdas uzstādīti jumta reliņi |
|   | Būdas un automašīnas jumta reliņiem uzstadīti šķērsstieņi materiālu pārvadāšanai |
|   | Jumta reliņi un būdas reliņi izvietoti vienā līmenī |

**Atbilde:**

Jā, ja šāds risinājums ir saskaņā ar piedāvāta transportlīdzekļa ražotāja instrukcijām un nodrošina drošu priekšmetu (materiālu) pārvadāšanu.

Iepirkumu komisijas priekšsēdētāja K. Meiberga